alexandrainst/scandi-wiki huggingface dataset:
I dag

I dag (bokmål og riksmål) eller idag (riksmål) er tidsperioden fra siste midnatt til neste midnatt. I dag er dagen etter i går og dagen før i morgen. I dag kan også brukes i betydningen nå for tiden, altså med et tidsbegrep som inkluderer mer enn dagen i dag.

Ortografi 
I dag skrives som to ord på norsk bokmål og nynorsk. På riksmål er det tillatt å skrive både i dag og idag.  På engelsk heter det today, på tysk heute, på fransk au jour d'hui, på italiensk oggi, på spansk hoy og på japansk kyoo.

Fakta om dagen i dag 

I dag er det  .  . ()

Det er den  dagen i uke , og den  dagen i år . Datoen i dag skrives  på ISO 8601-ukeformat.

  har norsk navnedag i dag.
 
 I dag er det .
 I dag er det ca.  milliarder mennesker på jorden.
I dag er det cirka   til neste gang det er fullmåne.

Bruk av uttrykket i dag 
I boktitler blir uttrykket ofte brukt i sammensetninger som illustrerer tidsforløp: I går, i dag, i morgen. Det kan også brukes i betydningen nå for tiden, altså med et tidsbegrep som inkluderer mer enn dagen i dag.

Noen titler
 Norge IDAG – kristen ukeavis
 I dag er ein fin dag – roman av Ingrid Z. Aanestad. Oktober, 2006. ISBN 82-495-0430-5
 Idag og imorgen – skuespill av Liv Heløe
 I dag – album av Benny Borg
 Idag – album av Lars-Erik Norrstrom Trio
 Idag, imorgen, alltid – et kunstverk av Kari Cavèn i Skulturlandskap Nordland
 Imorgen er idag igår – Boktittel fra 1932 av psevdonymet Lita.
 I går var i dag i morgen Roman av Klaus Hagerup. Aschehoug, 1992. 179 sider. ISBN 82-03-16862-0

Kjente verselinjer 
 I dag skal eg liggja på ryggjen å sjå/ på lerka som svingar seg høgt i det blå. Verselinje av Jakob Sande som ble svært populær da Jon Eikemo sang den i kabareten Trur eg. Linja er hentet fra diktet Etter ein rangel i diktsamlinga Storm frå vest 1931.
 I dag står flaggstangen naken. Verselinje av Nordahl Grieg fra 17. mai 1940, da han leste det i Tromsø radio. Utgitt i samlingen Friheten i 1945.

Noen uttrykk
 I dag rød, i morgen død. (Tysk: Heute rot, Morgen tot) Uttrykk som føres tilbake til Sirak 10,11. Dorothea Engelbretsdatter bruker uttrykket i Siælens Sang-Offer XXIV fra 1668.
 I dag konge, i morgen død. Sirak 10,11
 I dag rik, i morgen lik.
 I dag gull, i morgen muld.
 Den som i dag er frisk og raud, kan i morgon vera daud. Ivar Aasen Norske Ordsprog.
 I dag meg, i morgen deg. Siraks bok i gammeltestamentet, ofte brukt på antikke gravsteiner i den latinske formen Hodie mihi, cras tibi.
 Gjør i dag det du gjerne vil utsette til i morgen.

Referanser

Tid
Våningshus

Våningshus er en benevnelse for beboelseshus som  mest  er brukt utenfor byer. Dog det blir også brukt i byer, eksempelvis på Grünerløkka i Oslo. 
Ordet «våning» finner vi i tysk «Wohnung» og verbet «wohnen» som betyr å bo. Våningshusene varierte i størrelse og form, og avspeilet vanligvis gårdens rikdom. Form etter lokal byggeskikk.

En trolig grunn til at vi har fått ordet inn i språket, er at matrikkelen var et virkemiddel for beregning av skatt til kongen av Danmark-Norge, som hadde mange rådgivere av tysk opphav gjennom årene.

Se også 
 Gård
 Småbruk
 Kårbolig

Landbruksbygninger
Landbrukshistorie
Collingsworth County

Collingsworth County er et fylke i den amerikanske delstaten Texas. Det ligger nord i staten og det grenser mot Wheeler County i nord, Childress County i sør, Hall County i sørøst og mot Donley County i vest. Det grenser også mot delstaten Oklahoma i øst.

Collingsworth Countys totale areal er 2 371 km² hvorav 3 km² er vann. I 2000 hadde fylket 3 206 innbyggere. Administrasjonssenteret ligger i byen Wellington. Collingsworth County har fått sitt navn etter James Collinsworth.

Eksterne lenker 
 

Fylker i Texas
Armstrong County (Texas)

Armstrong County er et fylke i den amerikanske delstaten Texas. Det ligger nord i staten og det grenser mot Carson County i nord, Gray County i nordøst, Donley County i øst, Briscoe County i sør, Swisher County i sørvest, Randall County i vest og mot Potter County i nordvest.

Armstrong Countys totale areal er 2 367 km² hvorav 0 km² er vann. I 2000 hadde fylket 2 148 innbyggere og administrasjonssenteret ligger i byen Claude.

Fulket er kalt Armstrong etter en rekke familier av det navn som var blant de engelskspråklige første pionerer som kom til det spanske Texas.

Eksterne lenker 
 

Fylker i Texas
Fylker i USA etablert i 1876
1876 i Texas
Swisher County

Swisher County er et fylke i den amerikanske delstaten Texas. Det ligger nord i staten og det grenser mot Randall County i nord, Armstrong County i nordøst, Briscoe County i øst, Floyd County i sørøst, Hale County i sør og mot Castro County i vest.

Swisher Countys totale areal er 2 333 km² hvorav 1 km² er vann. I 2000 hadde fylket 8 378 innbyggere og administrasjonssenteret ligger i byen Tulia. Swisher County har fått sitt navn etter James G. Swisher.

Byer 
Kress
Tulia

Eksterne lenker 
 

Fylker i Texas
Hall County (Texas)

Hall County er et fylke i den amerikanske delstaten Texas. Det ligger nord i staten og det grenser mot Donley County i nord, Collingsworth County i nordøst, Childress County i øst, Cottle County i sørøst, Motley County i sør og mot Briscoe County i vest.

Hall Countys totale areal er 2 342 km² hvorav 3 km² er vann. I 2000 hadde fylket 3 782 innbyggere og administrasjonssenteret ligger i byen Memphis. Fylket har fått sitt navn etter Warren D. C. Hall.

Byer 
Estelline
Lakeview
Memphis
Turkey

Referanser 

Fylker i Texas
Sveio Skulekorps

Sveio skulekorps er et skolekorps i Sveio kommune. Korpset ble stiftet etter vedtak i Sveio skulestyre i 1962. Antall medlemmer har gjennom de fleste årene stort sett vært mellom 20-24.

Historikk

På denne siden av tusenårsskiftet har medlemstallet i hovedkorpset stort sett vært omkring 30-35 musikanter og det totale medlemstallet i korpset med aspiranter og juniorer vært rundt 40-50.

Den siste vanskelige perioden hadde korpset i 1998. Manglende rekruttering gjennom flere år samtidig som mange gikk av for aldersgrensen, medførte store vanskeligheter for organisasjonen.

Etter flere år hvor korpset enten ikke evnet å stille i NM, eller måtte ta til takke med jumboplasseringer i laveste divisjon, ble det laget en strategiplan for å få korpset opp i øverste divisjon. 

I 2001 tok Sveio skulekorps steget opp i 2. divisjon og fikk nest siste plassering. Året etter fortsette oppturen og korpset havnet på 5.-plass i samme divisjon. I 2003 gjekk Sveio Skulekorps helt til topps i divisjonen, med 96 av 100 oppnåelige poeng – den høyeste poengsummen oppnådd i samtlige divisjonar det året.

Etter seier i 2. divisjon, så korpset det som naturlig å ta steget videre opp i første divisjon, der de etterhvert har etablert seg, uten å nå helt til topps.

Drift

Sveio skulekorps arrangerer to arrangementer årlig for å finansiere innkjøp av instrumenter og drift: Sveiomarknaden og en årlig brasskonkurranse.

Sveiomarknaden

Sveiomarknaden har blitt arrangert av Sveio Skulekorps hvert år fra 1989 til 1993, og annenhvert år fra og med 1995. Gjennom dette arrangementet mønstrer en kunst og håndverk, næringsliv og frivillige lag og organisasjoner for å presentere Sveio for bygdefolk og Haugalandet/Sunnhordland. Til Sveiomarknaden hører også tivoli, underholdning, politikk og musikk. Sveiomarknaden samler 4–5 000 og er det største arrangementet i Sveio kommune.

Årlig Brasskonkurranse

Sveio Skulekorps arrangerer hvert år i november en korpskonkurranse i Festiviteten i Haugesund. Tradisjonelt har dette vært en korpskonkurranse med en skolekorpsklasse (Brass) og en amatørkorpsklasse. Konkurransen har de siste årene blitt utvidet med flere skolekorpsklasser, der skolekorps janitsjar har blitt en egen klasse.

Dommerne er fra det norske korpsmiljøet, med god erfaring fra konkurransedømming.

De tre første i hver klasse og divisjon får pokal. Vandrepokal blir tildelt korpset med høyest poengsum, og den beste solisten får også pokal. Alle korps får diplom og en skriftlig vurdering av dommerne.

Norske skolekorps
Organisasjoner etablert i 1962
Kultur i Sveio
Gnumeric

Gnumeric er et regneark lisensiert under GNU General Public License. Det finnes i flere språk, bl.a. norsk.

Referanser

Eksterne lenker
 

GNOME
Linux-programmer
Regneark
Deksametason

Deksametason er et syntetisk glukokortikoid. Legemiddelet brukes for å dempe betennelse i en rekke organer, men i Norge er det bare registrert preparater til bruk på øyet. 

Virkningsmekanisme og bivirkninger: Se artikkel om glukokortikoider.

Tilgjengelige preparater 
Øyedråper monopreparat 
Isopto-Maxidex 
Spersadex 
i kombinasjon med antibiotika
Maxitrol (+ neomycin og polymyksin)
Sofradex (+ framycetin og gramicidin)

Covid-19
En del av den medisinske forskning som er utløst av koronaviruspandemien i 2020 er hvorvidt allerede foreliggende legemidler, som var utviklet og benyttet mot andre sykdommer, kan yte gode bidrag i kampen mot covid-19. Blant de mange legemidler som undersøkes i så måte er Deksametason, på grunn av at den akutte voldsomme åndenød som kan true respiratorpasientens liv, skal kunne motvirkes, i samband med kraftigere oksygentilførsel.

Referanser

 

Glukokortikoider
ATC H02A
ATC S01B
Medikamentbruk mot covid-19
Dimmit County

Dimmit County er et fylke i den amerikanske delstaten Texas. Det ligger i den sørlige delen av staten og det grenser mot Zavala County i nord, Frio County i nordøst, La Salle County i øst, Webb County i sør og mot Maverick County i vest.  

Dimmit Countys totale areal er 3 456 km² hvorav 9 km² er vann. I 2000 hadde fylket 10 248 innbyggere og administrasjonssenteret ligger i byen Carrizo Springs. Fylket har fått navn etter Philip Dimmitt.

Eksterne lenker 
 

Fylker i Texas
Fylker i USA etablert i 1858
1858 i Texas
Cannabis

Cannabis kan vise til:

 Hamp (Cannabis sativa L.) – en nyttevekst i hampfamilien
 Cannabis (rusmiddel) – også kjent som hasj eller marihuana, et psykoaktivt stoff fra Cannabis sativa L.
 Cannabis (medisin) – medisinsk bruk av Cannabis sativa L.
Holberg-suiten

Fra Holbergs tid, med undertittelen Suite i gammel stil, opus 40, (best kjent som Holberg-suiten), er et musikkverk skrevet for klaver av Edvard Grieg i 1884. Suiten ble skrevet i anledning av 200-års jubileet for forfatteren Ludvig Holberg.

Samtidig som han skrev suiten for klaver skrev han også et arrangement for strykeorkester.

Grieg har benyttet barokkens suitestil og formprinsipper for å gjenskape stemninger fra Holbergs tid, samtidig som han evner å la musikken gjennomsyres av sin egen personlige stil. Det har blitt hevdet at han fikk inspirasjonen til dette verket i Lofthus i Hardanger. Grieg skal spøkefullt ha omtalt suiten som et «parykkstykke».

Suiten er tilegnet fru Erika Lie-Nissen.

Form 
Suiten består av en introduksjon og fire danser. Den har følgende satser:
Praeludium (Allegro vivace)
Sarabande (Andante)
Gavotte (Allegretto)
Air (Andante religioso)
Rigaudon (Allegro con brio)

Referanser 

Komposisjoner av Edvard Grieg
Musikkverk for piano
Orkesterverk
Komposisjoner fra 1884
Nordlandssykehuset Vesterålen

Nordlandssykehuset Vesterålen er et sykehus på Stokmarknes i Hadsel kommune i Nordland. Sykehuset er lokalsykehus for kommunene i Vesterålen: Hadsel, Sortland, Bø, Øksnes og Andøy med til sammen ca. 30 000 innbyggere. Sykehuset har vært en del av Hålogalandssykehuset HF, men det ble fra 1. september 2006 del av Nordlandssykehuset HF under navnet Nordlandssykehuset Vesterålen.  Sykehuset har kirurgisk og medisinsk akuttberedskap og fødeavdeling. Sykehuset har cirka 400 ansatte. Sykehuset er tegnet av Boarch arkitekter, og hadde en kostnad på ca.  millioner kroner. Bygging av nytt sykehus startet i oktober 2010, og ble tatt i bruk 23. mai 2014. Statsminister Erna Solberg og helseminister Bent Høie foretok den offisielle åpningen 20. august 2014.

Den felles legevaktsentralen for Vesterålen ligger på Nordlandssykehuset Vesterålen.

Referanser

Eksterne lenker
 Nordlandssykehuset Vesterålens nettside

Helse- og sosialtjenester i Nordland
Sykehus i Norge
Byggverk i Hadsel
Confédération Mondiale des Activités Subaquatiques

Confédération Mondiale des Activités Subaquatiques (CMAS) er verdens undervannsføderasjon. CMAS er en internasjonal paraplyorganisasjon for dykkeskoleorganisasjoner. Den ble opprettet i Monaco den 10. januar  1959. I Norge er CMAS representert ved Norges Dykkeforbund.

CMAS sine kurs inneholder teori og praksis, og involverer mellom annet fysikk, anatomi og teknologi.

Kvalifikasjoner og sertifiseringer 

CMAS har et stjernesystem for å gradere dykkerne og instruktørenes kvalifikasjoner og sertifiseringer:

Sertifiseringer innen Apparatdykking
 1 stjerne – Grunnleggende nivå
 2 stjerner – Kompetent dykker
 3 stjerner – Dykkeleder for fritidsdykkegrupper
 4 stjerner – Dykkeleder for prosjektdykking

Sertifiseringer innen Fridykking
 1 stjerne – Fridykker
 2 stjerner – Fridykker
 3 stjerner – Fridykker
De forskjellige nivåene innen fridykking sier noe om oppnådde krav i forhold til praksis og teorikunnskap.

Instruktørsertifiseringer
 1 stjerne – Bassengøvelser og forelesninger
 2 stjerner – Instruktør i åpent vann
 3 stjerner – Utdanner instruktører
 Nitrox instruktør
 Bekreftet Nitrox instruktør
 Fotoinstruktør – Nivå I
 Grottedykkeinstruktør – Nivå II
 Marineteknikkinstruktør – Nivå I
 Apneainstruktør
 Rebreatherinstruktør

Spesialitetssertifiseringer
 Grunnleggende Nitroxdykker
 Avansert Nitroxdykker
 Nattdykk
 Søk og redning
 Fotograf nivå III
 Grottedykker nivå II
 Marinteknikk nivå I
 Rebreatherdykker

Apnea
 Apnea nivå I
 Apnea nivå II
 Apnea nivå III

Sporter
CMAS organiserer følgende sporter:
 Undervannsrugby
 Undervannshockey
 Finnesvømming
 Undervannsfotografering
 Undervannsjakt
 Undervannsskarpskyting
 Apnea

Se også
 Dykking

Eksterne lenker 
 
 Norges Dykkeforbund er tilknyttet CMAS

Dykking
Internasjonale idrettsforbund
Etableringer i 1959
Adnan Hajj

Adnan Hajj er en libanesisk freelancefotograf som jobber i Midtøsten.  Han har jobbet for Reuters i over ti år.

Han er kjent for et antall dramatiske fotografier fra Midtøsten-konflikten, og et antall av disse har det blitt satt spørsmålstegn ved, etter at minst to har vist seg å være manipulert før de ble utgitt. Det andre av disse bildene hadde også feil bildetekst, da det kalte israelske bluss missiler.

6. august 2006, etter det første fotografiet ble avslørt i flere blogger, erklærte Reuters at de ville stoppe alt samarbeid med Hajj .  Reuters hevdet at Hajj hadde forsøkt å fjerne støv fra bildet, og at de dårlige lysforholdene hadde gjort at han gjorde feil.  Kritikere av denne forklaringen påpeker at dette er usannsynlig, da det resulterende bilde hadde en helt ny røyksøyle, kopier av bygninger og viste et gjentagende mønster som avslørt at minst 18 kopi-operasjoner hadde blitt foretatt på bildet.

Etter å ha fått påvist minst ett til manipulert bilde fra Hajj bestemte Reuters seg 7. august for å fjerne alle 920 fotografier av ham fra deres database.

Andre spørsmål som stilles ved Hajjs fotografier inkluderer bilder av samme sted publisert på forskjellige datoer
, en kvinne som tilsynelatende har mistet sitt hjem to ganger på to forskjellige steder og til forskjellige tidspunkter og to broer som gis samme navn.

Se også
 Fotomanipulasjon

Referanser 

Hajj, Adnan
Hajj, Adnan
Floyd County (Texas)

Floyd County er et fylke i den amerikanske delstaten Texas. Det ligger nord i staten og det grenser mot Briscoe County i nord, Motley County i øst, Crosby County i sør, Hale County i vest og mot Swisher County i nordvest.

Floyd Countys totale areal er 2 571 km² hvorav 1 km² er vann. I 2000 hadde fylket 7 771 innbyggere og administrasjonssenteret ligger i byen Floydada. Floyd County har fått sitt navn etter Dolphin Floyd.

Byer 
Floydada
Lockney

Eksterne lenker 
 

Fylker i Texas
Kunstig vagina

En kunstig vagina, også kalt «sjømannsbrud», er et sexhjelpemiddel som er utformet som det kvinnelige kjønnsorgan.
 

Sexhjelpemidler
Georg Hille

Georg Hille (født 28. desember 1923 i Varteig) er en norsk, luthersk teolog og kirkelig administrator tilhørende Den norske kirke. Han var biskop i Hamar bispedømme fra 1974 til 1993. Georg Hille er sønn og sønnesønn av tidligere biskoper (Henrik Hille og Arnoldus Hille) i samme bispedømme. Selv har han levd som ugift hele livet, slik at rekken med biskoper fra familien Hille naturlig nok slutter med ham.

I 1955 ble Hille sekretær i Presteforeningen. Han ble også sekretær i Bibelselskapet, vikarierende kapellan i Korskirken i Bergen, kallskapellan i Oslo domkirke (1956–63), og sogneprest i Lom fra 1963.

Hille var deretter direktør for Kirkerådet fra 1970 til 1974. Han har deltatt i en rekke offentlige utredninger. Han ledet blant annet Kirkelovutvalget, hvor han tok over formannsposten etter fylkesmann Bue Fjermeros. Utvalgets innstilling ble lagt fram i 1989.

Da Hille gikk av som biskop i 1993, ble han hedret med et festskrift i: Kirken i tiden, troen i folket. I perioden 1943 til 1948 var Hille beboer ved Studenterhjemmet i Oslo. Georg Hille var ansatt i Det norske Bibelselskap i 1953 til 1955, og var senere styreformann i Bibelselskapet. Han var senere teologisk konsulent da bibelselskapet i 1998 spilte inn hele Det nye testamentet på CD/kassett.

Referanser 

Norske lutherske biskoper
Biskoper i Hamar bispedømme
Personer fra Hamar kommune
Henrik Hille

Henrik Greve Hille (født 1. oktober 1881 på Vang i Hedmark, død 31. mai 1946) var en norsk teolog. Han ble utnevnt til biskop i Hamar i 1934, men ble fjernet av nazistene i 1942.

Krigsårene 
Hille var med i Den midlertidige kirkeledelse (DMK), som var ledet av biskop Eivind Berggrav.

DMK ble opprettet i juli i 1942, og i alle landets kirker ble dette opplyst 26. juli, noe som førte til den endelige splittelsen mellom statskirken og nazistene.

Da Hille ble fjernet i 1942 utnevnte Nasjonal Samling prosten i Solør, Georg Christian Falck-Hansen, til fungerende biskop i Hamar, noe han var fram til 1943. Deretter overtok Sigurd Haga som fungerende biskop fra 1943 til 1945.

Krigsåra hadde tatt på Henrik Hille, og i mai 1946 døde han kort tid etter å ha forrettet ved vennen Ronald Fangens bisettelse i Ringsaker kirke.

Familie 
Henrik Hille var sønn av tidligere biskop i Hamar Arnoldus Hille (1829–1919).

Han var far til arkitekten Harald Hille (1921–2020), og til Georg Hille (f. 1923), som i 1974 ble biskop i Hamar.

Referanser 

Norske lutherske biskoper
Biskoper i Hamar bispedømme
Personer fra Hamar kommune
Personer begravet på Vestre gravlund
Nordmenn fra andre verdenskrig
Tomás Estrada Palma

Tomás Duque de Estrada y Palma, (født 9. juli 1835, død 4. november 1908) var cubansk general i tiårskrigen i den cubanske uavhengighetskrig, opprørspresident på Cuba i årene 1876 – 1877 og president fra 1902 til 1906.

Referanser 

Cubanske presidenter
Cubanske politikere
Cubas historie
Personer fra Bayamo
Juan Bautista Spotorno

Juan Bautista Spotorno (født 13. september 1832, død 29. oktober 1917) 
var opprørspresident på Cuba i perioden 1875–1876.

Cubanske presidenter
Cubanske politikere
Cubas historie
Personer fra provinsen Sancti Spiritus
Salvador Cisneros Betancourt

Salvador Cisneros Betancourt (født 10. februar 1928, død 28. februar 1914) var opprørspresident på Cuba i perioden 1873–1875 og i perioden 1895–1897.

Referanser 

Cubanske presidenter
Cubanske politikere
Cubas historie
Personer fra Camagüey
Francisco Javier de Jesús

Francisco Javier de Jesús de Céspedes y del Castillo (født 3. desember 1821, død 27. juli 1903) fungerte i en interimsrolle som opprørspresident på Cuba i perioden 19. oktober 1877 til 13. desember 1877.

Cubanske presidenter
Cubanske politikere
Cubas historie
Fødsler i 1821
Dødsfall i 1903
Vicente García y González

Vicente García y González (født 23. januar 1833, død 4. mai 1886) var opprørspresident på Cuba i perioden 1877–1878.

Referanser 

Cubanske presidenter
Cubanske politikere
Cubas historie
Personer fra provinsen Las Tunas
Fødsler i 1833
Dødsfall i 1886
Manuel de Jesús Calvar

Manuel de Jesús Calvar y Odoardo (født 1837, død 1895) fungerte som opprørspresident på Cuba fra 16. mars til 28. mai 1878. Han undertegnet fredsavtalen (Pacto de Zanjón) med den spanske kolonimakten i Camagüey, 10. februar 1878, etter ti års krig mellom Spania og uavhengighetsbevegelsen, Los Mambies. Fredsavtalen ble sterkt imøtegått av general Antonio Maceo i Oriente.

Eksterne lenker 
 Om Manuel de Jesús Calvar på www.camagueycuba.org

Cubanske presidenter
Cubas historie
Vegetasjon

Vegetasjon er samfunnet av alle plantearter, eller plantebestanden, innen et bestemt område. 

Alle planter stiller krav til voksestedet. Noen vokser på tørre steder, andre på fuktige steder eller i vann. Derfor kan plantebestandene deles opp i ulike vegetasjonstyper.

Naturtyper 
Hver naturtype har sin spesielle eller særegne vegetasjon.  Det finnes mange naturtyper, de viktigste er: 

 Berg (klipper)
 Ferskvann / våtmark
 Fjell (alpin)
 Kulturlandskapet
 Havstrand / kyst (fjære)
 Myr 
 Rasmark
 Skog og kantkratt
 Ørken

Norske vegetasjonsgrupper 
Vegetasjonstypene kan igjen deles i mindre enheter. Det vanlige er å dele de inn i tre nivåer, «grupper», «typer» og «utforminger». 

Bokstavkoder er hentet fra boken, Vegetasjonstyper i Norge.  

 Skogvegetasjon 
 A – Lav/mose- og lyngskogvegetasjon  
 B – Lavurtskogvegetasjon 
 C – Storbregne- og høystaudeskogvegetasjon  
 D – Edelløvskogvegetasjon  
 E – Sumpkratt- og sumpskogvegetasjon  
 Ikke tresatt vegetasjon pa fastmark  
 F – Rasmark- berg- og kantvegetasjon 
 G – Kulturbetinget engvegetasjon 
 H – Kystlyngheivegetasjon  
 I – Kulturmarksvegetasjon  
 Myr- og kildevegetasjon  
 J – Ombrotrof myrvegetasjon  
 K – Fattigmyrvegetasjon 
 L – Intermediær myrvegetasjon  
 M – Rikmyrvegetasjon 
 N – Kilde- og sigvegetasjon    
 Vannkant- vann- og flommarksvegetasjon 
 O – Vannkantvegetasjon 
 P – Vannvegetasjon 
 Q – Elveer-pionervegetasjon (flommarksvegetasjon)    
 Fjellvegetasjon  
 R – Rabbevegetasjon 
 S – Lesidevegetasjon  
 T – Snøleievegetasjon    
 Havstrandvegetasjon  
 U – Undervanns- strandeng- og strandsumpvegetasjon  
 V – Ustabil drift- og sandstrandvegetasjon  
 W – Etablert sanddynevegetasjon  
 X – Strandberg og kystnær fuglegjødslet vegetasjon

Se også 
 Naturtyper i Norge
Vegetasjonskart

Referanser

Kilder 
 Fremstad, Eli. 1997. Vegetasjonstyper i Norge. NINA Temahefte 12, Norsk institutt for naturforskning. ISBN 82-426-0784-2. 279 sider.

Botanikk
Santo Domingo (Albay)

Santo Domingo er en kommune i provinsen Albay på Filippinene. Ved folketellingen i 2015 hadde den 34.967 innbyggere.

Landbyen het opprinnelig Lib-og. 

Den er en av åtte kommuner som grenser mot den aktive vulkanen Mayon.

Barangayer

Santo Domingo er politisk inndelt i 23 barangayer.

Referanser

Eksterne lenker 
 2000 Philippine Census Information

Kommuner på Filippinene
Bosetninger etablert i 1749
Albay
Cirkus Arnardo

Cirkus Arnardo er et norsk sirkus som ble etablert i 1949 av sirkusartisten og tryllekunstneren Arne «Arnardo» Lorang Andersen.

Blant de årlige tradisjonene til Cirkus Arnardo er opptredenen i Ålesund på Norges nasjonaldag, 17. mai.

Fra 1975 fikk Arnardo konkurranse fra Norges andre omreisende sirkus, Cirkus Merano.

Eksterne lenker
 Cirkus Arnardos nettsider
 Søkbar digitalkopi av Finn Jor og Jørn-Kr. Jørgensen: I livets manesje – et møte med Arnardo og hans cirkus (1998)

Sirkus
Etableringer i 1949
Kunst og kultur i 1949